Diari Oficial de la Generalitat Valenciana


Sumari del DOGV 8473, del 28-01-2019 (2019/384)

Informació pública de l'acord de declaració de l'àrea urbana del barri del Carme com a Zona Acústicament Saturada (ZAS), i de l'aprovació de les mesures definitives per a la ZAS del barri del Carme.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/384


Organisme emissor
:   Ajuntament de València

Tipus de document
:   Anunci

Informació pública de l'acord de declaració de l'àrea urbana del barri del Carme com a Zona Acústicament Saturada (ZAS), i de l'aprovació de les mesures definitives per a la ZAS del barri del Carme. [2019/384]  
El Ple de l'Ajuntament, en sessió ordinària celebrada el dia 20 de desembre de 2018, previ dictamen de la Comissió Municipal Informativa de Medi Ambient i Canvi Climàtic, va adoptar l'acord de declaració de l'àrea urbana del barri del Carme com a Zona Acústicament Saturada (ZAS), que va entrar en vigor l'endemà de la publicació d'aquest anunci en el Diari Oficial de la Generalitat Valenciana.  
  
Al seu torn, l'acord es publicarà en la pàgina web municipal de l'Ajuntament de València, en l'apartat de webs municipals/medi ambient i salut/contaminació acústica.  
El tenor literal de l'esmentat acord del Ple de l'Ajuntament és el següent:  
  
«Primer. Declarar com a Zona Acústicament Saturada l'àrea urbana del barri del Carme que comprén els carrers següents: carrer de l'Abadia de Sant Nicolau, carrer dels Aladrers (tram entre el carrer de Murillo i el carrer de Quart, parells 4 acc. al 14, imparells del 5 acc. al 7 acc.), carrer de Dalt, carrer d'Álvarez, plaça de l'Àngel, carrer de l'Àngel Custodi, carrer Estret de la Companyia, carrer de l'Arabista Ribera, plaça de l'Arbre, plaça de l'Autor, carrer de Baix, davallada de Sant Miquel, carrer del Bany del Pavesos, carrer de Betlem, carrer de la Beneficència, plaça de Beneyto i Coll, carrer de la Bosseria, carrer dels Borges, carrer dels Burguerins, carrer dels Cavallers (imparells tots, parells del 4 acc. al final), carrer del Cabrit, carrer dels Cadirers, carrer dels Capsers, carrer de Calatrava, carrer dels Calderers, carrer dels Canvis, núm. 5, carrer de Cañete, carrer de la Caritat, plaça del Carme, carrer de Carrasquer (tram entre el carrer de Murillo i el carrer de Quart, parell el 2, imparell 1 i 7), carrer dels Catalans, carrer de la Sénia, carrer del Cobertís, carrer del Cobertís de Sant Tomàs, carrer de les Cuines, plaça de la Companyia, carrer de la Concòrdia, plaça del Comte de Bunyol, carrer de la Conquesta, carrer de la Corona, carrer dels Corredors, carrer de la Corretgeria (parells del 22 acc. al final, imparells del 21 al final), plaça del Correu Vell, carrer de Covarrubias, carrer de la Creu, carrer de Damià Forment, carrer de les Danses, carrer d'Alejandra Soler (mestra), carrer del Doctor Chiarri, plaça del Doctor Collado, plaça del Dramaturg Faust Hernández Casajuana, carrer d'en Borràs, carrer d'en Colom, carrer d'en Pina, carrer d'en Roca, carrer d'en Roda, carrer d'Ercilla (núm. 7a, 9 acc., 11 acc.), plaça de l'Espart, carrer de l'Estamenyeria Vella, carrer de Fenollosa, carrer de Fos, carrer de Frígola, plaça dels Furs, carrer de Garcilaso, carrer de Gil Polo, carrer de Gutenberg, carrer de l'Historiador Beuter, plaça del Forn de Sant Nicolau, carrer dels Horts, carrer dels Jardins, plaça de Jesús Maroto i González (faller), carrer de Joan de Joanes, carrer de Joan Plaça, carrer dels Juristes, carrer de Landerer, carrer de Llíria, carrer de la Llotja, carrer de Lope de Rueda (tram entre el carrer de Murillo i el carrer de Quart, parells del 46 al 50, imparells del 37 acc. al 43), carrer dels Lusitans, plaça de Manises (números 1, 2 i 3), carrer de la Mare Vella, plaça del Marqués de Busianos, carrer del Marqués de Caro, carrer de Marsella, carrer de Mendoza, carrer de l'Hostal de Morella, carrer de la Murta, carrer de la Mare de Dèu de la Misericòrdia, carrer de les Monges, carrer de Morella, carrer de Moret, carrer del Moro Zeid, plaça de Mossén Sorell, carrer del Museu, plaça del Músic López Chavarri, carrer de na Jordana, plaça dels Navarros, plaça del Negret, carrer del Bisbe en Jeroni, carrer del Pare d'Òrfens, carrer del Pare Tosca, carrer de Palma, carrer de Palomar (tram entre el carrer de Murillo i el carrer de Quart, parells del 2 al 14, imparells de l'1 al 17), carrer de Palomino, carrer de la Perdiu, plaça de Pere Borrego i Galindo (faller), carrer de Pineda, carrer del Pintor Fillol, carrer del Pintor Zariñena, carrer de Pinzón, plaça del Portal Nou, carrer del Portal de la Valldigna, carrer de la Puríssima, carrer de Quart (parells del 2 al 54 acc., imparells de l'1 al 57 acc. incl.), carrer de la Raga, carrer del Rellotge Vell, carrer del Rei en Jaume, carrer de Ripalda, carrer de les Roques, carrer de Roteros, carrer del Sagrari de la Companyia, carrer de les Salines, carrer de Salvador Giner, carrer de Sant Donís, plaça de Sant Jaume, carrer de Sant Miquel, plaça de Sant Nicolau, carrer de Sant Ramon, carrer de Santa Cristina, plaça de la Santa Creu, carrer de Sant Elena, plaça de Santa Úrsula, carrer de Sant Tomàs, carrer dels Serrans (imparells tots, parells del 6 al final), carrer dels Soguers, plaça de Tavernes de la Valldigna, carrer de la Taula de Canvis, carrer de les Adoberies, plaça del Tossal, carrer dels Valencians, carrer de Valldecrist, plaça de Vicente Iborra, carrer de Vicent Ximeno i carrer de la Mare de Déu de la Misericòrdia. Aquesta àrea suporta una concentració important de locals i establiments on s'exercixen activitats recreatives d'oci i de restauració. La presència d'un nombre elevat d'establiments públics i activitats recreatives ha generat molèsties per sorolls als veïns residents en la zona com a conseqüència dels alts índexs de contaminació acústica que registra aquesta àrea.  
  
Segon. Aprovar definitivament les mesures definitives per a la ZAS del barri del Carme que literalment queden redactades com es reproduïx a continuació:  
"Mesures definitives aplicables a la zona urbana del barri del Carme  
  
En virtut del que disposen els articles 29 de la Llei 7/2002, de 3 de desembre, de la Generalitat Valenciana, de protecció contra la contaminació acústica, 22 del Decret 104/2006, de 14 de juliol, del Consell, de planificació i gestió en matèria de contaminació acústica i 52 de l'Ordenança municipal de protecció contra la contaminació acústica, les mesures definitives de la Zona Acústicament Saturada del Barri del Carme són les que s'indiquen a continuació:  
A) Suspensió de la concessió de títols habilitants i autoritzacions d'ocupació del domini públic municipal  
Suspensió de l'admissió a tràmit de les sol·licituds de títols habilitants destinats a l'exercici de les activitats que s'indiquen a continuació:  
  
1. Incloses en el Catàleg d'espectacles públics, activitats recreatives, activitats socioculturals i establiments públics:  
  
Classe d'activitat Epígraf  
Cines 1.1.1  
Teatres 1.2.1  
Auditoris 1.2.3  
Sales multifuncionals 1.2.4  
Café teatre 1.2.5  
Café concert 1.2.5  
Café cantant 1.2.5  
Sales polivalents 2.1.3  
Sales socioculturals 2.1.4  
Casinos de joc 2.6.1  
Sales de bingo 2.6.2  
Salons recreatius màquines atzar, tipus B 2.6.3  
Salons recreatius màquines atzar, tipus A 2.6.4  
Salons de joc 2.6.5  
Cibersalons i similars 2.6.7  
Sales de festes 2.7.1  
Discoteques 2.7.2  
Sales de ball 2.7.3  
Pubs i karaokes 2.7.4  
Cibercafé 2.7.5  
Establiments exhibicions especials 2.7.6  
Salons de banquets 2.8.1  
Restaurants 2.8.2  
Café, bar 2.8.3  
Cafeteries 2.8.4  
Saló lounge 2.8.6  
  
  
2. Autorització de noves terrasses d'hostaleria en domini públic municipal, així com ampliacions, modificacions o revisions d'adaptació de les terrasses ja autoritzades que comporten un augment de la superfície ocupada en totes aquelles vies públiques incloses en l'àmbit de la ZAS.  
3. Altres activitats.  
- Botigues de conveniència, regulades en l'article 20.2 del text consolidat de la Llei 3/2011, de 23 de març, de la Generalitat, de comerç de la Comunitat Valenciana.  
B) Suspensió de l'admissió a tràmit de les sol·licituds per a la instal·lació d'ambientació musical.  
A partir de l'entrada en vigor de la declaració de ZAS, no s'admetran a tràmit les noves sol·licituds per a la instal·lació d'ambientació musical en establiments públics que realitzen algunes de les activitats recreatives que s'indiquen a continuació:  
a) D'oci i entreteniment - subgrup 2.7 del Catàleg d'espectacles públics, activitats recreatives, activitats socioculturals i establiments públics.  
b) Hostaleres i de restauració - subgrup 2.8. d'aquest catàleg.  
C) Intensificació del control de l'ordre públic per mitjà de la presència policial en la zona objecte d'aquesta proposta.  
D) Taula de treball amb reunions periòdiques segons les necessitats i incidències que es presenten en cada moment, a la qual seran convocades les principals agrupacions/entitats implicades representatives d'interessos col·lectius afectats, en funció de la matèria que s'haja de tractar, així com per al seguiment i valoració de resultats.  
E) Limitacions horàries  
1. Els establiments comercials definits en l'article 20.2 del text consolidat de la Llei 3/2011, de 23 de març, de la Generalitat, de comerç de la Comunitat Valenciana, que es referix a les denominades 'botigues de conveniència' i els establiments destinats a venda de pastisseria i rebosteria, pa, plats preparats, menjars per a portar, premsa o begudes, així com els definits en l'article 20.4 i 20.5, no podran romandre oberts al públic en la franja horària compresa entre les 00.30 hores i les 07.00 hores.  
S'exceptuaran del que disposa el paràgraf anterior:  
- Les festes de Falles, que caldrà estar a les dates i horaris establits en el Ban de Festes.  
- Les festes de Nit de Nadal, Nit de Cap d'Any, Any Nou i Nit de Reis.  
2. Queda prohibida, en tot cas, l'expedició de begudes i aliments a l'exterior dels locals i establiments a través de finestres o barres disposades a aquest efecte i que donen a la via pública durant l'horari nocturn de 00.30 hores de la nit a 09.00 hores del matí, a fi d'evitar l'augment del nivell de soroll en l'ambient exterior.  
S'exceptuaran del que disposa el paràgraf anterior:  
- Les festes de Falles, en què caldrà ajustar-se les dates establits en el Ban de Festes Falleres.  
- Les festes de la Nit de Nadal, Nit de Cap d'Any, Any Nou i Nit de Reis.  
3. L'horari màxim per a la celebració de revetles, amb caràcter general, serà fins a la 01.00 hores, excepte aquelles que hagen sigut autoritzades expressament per l'administració competent.  
S'exceptuaran del que disposa aquest apartat:  
- Les revetles de Sant Joan.  
- Les festes de Falles, en què caldrà ajustar-se a les dates i l'horari establit en el Ban de Festes Falleres.  
- Les festes de Nit de Nadal, Nit de Cap d'Any, Any Nou i Nit de Reis.  
4. L'horari màxim de tancament de les discoteques serà el següent:  
- Les nits de diumenge a dijous, fins a les 03.30 hores.  
- Les nits de divendres, dissabte i vespres de festiu, fins a les 04.30 hores.  
S'exceptuaran del que disposa el paràgraf anterior:  
- Les festes de Falles, en què caldrà ajustar-se a les dates i els horaris establits en el Ban de Festes Falleres.  
- Les festes de Nit de Nadal, Nit de Cap d'Any, Any Nou i Nit de Reis.  
5. Serà possible l'ocupació del domini públic municipal amb taules i cadires en horari de 09.00 a 00.30 hores amb caràcter general.  
Durant els mesos compresos entre l'1 de març i el 31 d'octubre, els divendres, dissabtes i vespres de festius l'horari s'ampliarà en mitja hora i serà possible l'ocupació del domini públic local amb taules i cadires en horari de 09.00 hores a 01.00 hores.  
En tot cas, el titular de l'establiment disposarà de mitja hora per a la retirada total d'elements, que haurà de realitzar amb la diligència suficient per a evitar sorolls per arrossegament de taules i cadires, segons el que establix l'article 45.2 de l'Ordenança reguladora de l'ocupació del domini públic municipal (d'ara en avant, ORODPM).  
La limitació horària expressada afectarà tant a les ocupacions que es troben emparades per la autorització municipal corresponent, com a aquelles que s'autoritzen d'ara en avant.  
S'exceptuaran del que disposa aquest apartat:  
- Les festes de Falles, en què caldrà ajustar-se a les dates i l'horari establits en el Ban de Festes Falleres.  
- Les festes de Nit de Nadal, Nit de Cap d'Any, Any Nou i Nit de Reis.  
6. Les sales o edificis per a ús polivalent o locals multioci romandran oberts en horari de fins a la 01.00 hores.  
S'exceptuaran del que disposa el paràgraf anterior:  
- Les festes de Falles, en què caldrà ajustar-se a les dates i l'horari establits en el Ban de Festes Falleres.  
- Les festes de Nit de Nadal, Nit de Cap d'Any, Any Nou i Nit de Reis.  
F) Prohibició de realització de determinades activitats en la via pública  
1. No es concediran noves autoritzacions, ni es permetrà l'ocupació del domini públic municipal, amb alguna de les finalitats següents:  
  
a) Instal·lació en la via pública de qualsevol tipus de màquines expenedores a què es referix l'article 210 de l'ORODPM  
b) Actuacions de caràcter artístic musicals amb repercussió sonora, com a música i semblants, enumerades en l'article 153 de l'ORODPM.  
  
c) Les xarangues, cercaviles i activitats anàlogues que es desenvolupen amb motiu d'esdeveniments privats.  
2. S'exceptuaran del que disposen els apartats anteriors:  
- Les festes de Falles, en què caldrà ajustar-se a les dates i els horaris establits en el Ban de Festes.  
- Les festes de Nit de Nadal, Nit de Cap d'Any, Any Nou i Nit de Reis.  
G) Inspecció i control de llicències i instruments d'intervenció administrativa  
1. De conformitat amb el que disposa l'article 23.4 del Decret 104/2006, de 14 de juliol, del Consell, de planificació i gestió en matèria de contaminació acústica, l'Ajuntament de València revisarà les llicències municipals i els instruments d'intervenció administrativa de les activitats i instal·lacions del àmbit territorial corresponent, amb l'objectiu de fer complir els condicionants establits per a la reducció progressiva dels nivells de recepció sonora i assolir els objectius de qualitat sonora establits per aquest.  
2. Així mateix, segons l'article mencionat en el punt anterior, tal com disposa l'article 39.3 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, i d'acord amb el que establix l'article 84 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, l'Ajuntament de València, quan tinga coneixement que una activitat funciona sense autorització, llicència, declaració responsable ambiental o comunicació d'activitats innòcues podrà:   
a) Amb audiència prèvia al titular de l'activitat per un termini de quinze dies, acordar el tancament o la clausura de l'activitat i les instal·lacions on es desenvolupa.  
b) Requerir al titular de l'activitat o de la instal·lació que regularitze la seua situació d'acord amb el procediment aplicable per al instrument d'intervenció corresponent d'acord amb el que establix aquesta llei, en els terminis que es determinen, segons el tipus d'activitat de què es tracte.  
 3. L'Ajuntament de València s'ajustarà, així mateix, al compliment efectiu del que disposa l'article 16.2 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, el qual establix que «la inactivitat durant un període ininterromput de sis mesos podrà determinar la caducitat de la llicència, que serà declarada, en tot cas, amb audiència prèvia de l'interessat i de manera motivada. No obstant això, quan el desenvolupament normal de l'espectacle o l'activitat supose períodes d'interrupció iguals o superiors als sis mesos, el termini d'inactivitat determinant de la caducitat serà de dotze a díhuit mesos. Aquest termini es fixarà en la resolució d'atorgament de la llicència d'obertura».  
4. L'Ajuntament de València avaluarà, així mateix, les autoritzacions d'ocupació de la via pública concedides i comprovarà que s'ajusten a les condicions de l'autorització o de les obligacions imposades en l'ORODPM i en aquest acord, de manera que, si és el cas, podrà establir limitacions a aquests (article 59 de l'ORODPM) i procedirà, si és el cas, a l'extinció de l'autorització de conformitat amb les causes previstes en l'article 76 de l'esmentada ordenança.  
5. De la mateixa manera, l'Ajuntament de València realitzarà un cens dels apartaments turístics existents a la zona, legalment inscrits en el Registre general d'empreses, establiments i professions turístiques de la Comunitat Valenciana, i podrà procedir per mitjà de la potestat sancionadora corresponent a la clausura d'aquelles que operen il·legalment.  
  
La regulació d'aquests apartaments estarà en consonància amb el que s'aprove dins del Pla especial de protecció de Ciutat Vella, actualment en tramitació.  
H) Posada en marxa de mesures de conscienciació i sensibilització social  
I) Restricció de l'accés del tràfic rodat en horari nocturn, de 22.00 hores a 08.00 hores. En l'horari mencionat, l'accés de trànsit rodat es permetrà únicament als residents, serveis de transport públic i emergències."  
  
Tercer. Publicar en el Diari Oficial de la Generalitat Valenciana aquest acord als efectes de la seua entrada en vigor.»  
  
La qual cosa es fa pública per a coneixement general i als efectes oportuns, en compliment de les disposicions dels articles 29.5 de la Llei 7/2002, de 3 de desembre, de la Generalitat Valenciana, de protecció contra la contaminació acústica, l'article 22.6 del Decret 104/2006, de 14 de juliol, del Consell, de planificació i gestió en matèria de contaminació acústica, i el 52.6 de l'Ordenança municipal de protecció contra la contaminació acústica, i es fa constar que, contra l'acord plenari transcrit, que és definitiu en via administrativa, i de conformitat amb el que establix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte contra el qual es recorre, en el termini d'un mes, a comptar des de l'endemà de la data de la publicació d'aquest anunci en el Diari Oficial de la Generalitat Valenciana.  
Si transcorre un mes des de l'endemà de la interposició del recurs de reposició sense que aquest haja sigut resolt, podran entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu davant del Jutjat Contenciós Administratiu de València, dins del termini de dos mesos comptats des de l'endemà de la data de la publicació de l'anunci en el Diari Oficial de la Generalitat Valenciana.  
Tot això sense perjudici que tals persones interessades puguen exercitar qualsevol altre recurs o acció que estimen procedent.  
  
València, 7 de gener de 2019.- El secretari: Hilario Llavador Cisternes.